श्रीनगर – केंद्र सरकार के कड़े रुख के बाद श्रीनगर में अलगाववादी मसरत आलम को नजरबंदी के बाद गिरफ्तार कर लिया गया है। मसरत आलम ने बुधवार को अलगाववादी हुर्रियत नेता सैयद अली शाह गिलानी की रैली में पाकिस्तान के समर्थन में देश को तोड़ने के नारे लगाए थे और लोगों को पाकिस्तानी झंडे को फहराने के लिए उकसाया था। इससे पहले मसरत के साथ ही गुरुवार की रात को सैयद अली शाह गिलानी को भी नजरबंद कर लिया गया था। इन दोनों का शुक्रवार को दक्षिण कश्मीर के त्राल में रैली में भाग लेने का कार्यक्रम था।